CELEX: 32005R1966
Language: hu
Date: 2005-12-01 00:00:00
Title: A Bizottság 1966/2005/EK rendelete ( 2005. december 1. ) az egyes árucikkeknek a Kombinált Nómenklatúra szerinti besorolásáról szóló 2061/89/EGK rendelet módosításáról

2.12.2005   
            
            
               HU
            
            
               Az Európai Unió Hivatalos Lapja
            
            
               L 316/5
            
         A BIZOTTSÁG 1966/2005/EK RENDELETE
   (2005. december 1.)
   az egyes árucikkeknek a Kombinált Nómenklatúra szerinti besorolásáról szóló 2061/89/EGK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikkére,
   mivel:
   
               (1)
            
            
               A 2658/87/EGK rendelethez mellékelt Kombinált Nómenklatúra egységes alkalmazása biztosításának érdekében, az e rendelet mellékletében említett árucikkek besorolására vonatkozó intézkedéseket kell elfogadni.
            
         
               (2)
            
            
               A 2658/87/EGK rendelet megállapította a Kombinált Nómenklatúra értelmezésére vonatkozó általános szabályokat. Az árukereskedelemmel kapcsolatos tarifális és más intézkedések alkalmazása céljából e szabályokat kell alkalmazni az egészben vagy részben e nómenklatúrán alapuló, vagy ahhoz kiegészítő albontást rendelő és meghatározott közösségi rendelkezésekkel létrehozott más nómenklatúrákra is.
            
         
               (3)
            
            
               Az egyes árucikkeknek a Kombinált Nómenklatúra szerinti besorolásáról szóló, 1989. július 7-i 2061/89/EGK bizottsági rendelet (2) a mellékletben az 5. számú terméket étrend-kiegészítőnek sorolta be, figyelmen kívül hagyva a sajátos gyógyászati és megelőző tulajdonságait a C-vitamin-hiány kezelésében. Következésképpen szükséges módosítani ennek a terméknek a besorolását, amelyet gyógyszernek kell tekinteni.
            
         
               (4)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2061/89/EGK rendelet mellékletében az 5. számú termék besorolása helyébe az e rendelet mellékletében szereplő lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. december 1-jén.
      
         
            a Bizottság részéről
         
         László KOVÁCS
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1719/2005/EK bizottsági rendelettel (HL L 286., 2005.10.28., 1. o.) módosított rendelet.
   
      (2)  HL L 196., 1989.7.12., 5. o. A legutóbb a 936/1999/EK rendelettel (HL L 117., 1999.5.5., 9. o.) módosított rendelet.
   
      MELLÉKLET
      
                  Leírás
               
               
                  Osztályozás
                  (KN-kód)
               
               
                  Indokok
               
            
                  (1)
               
               
                  (2)
               
               
                  (3)
               
            
                  
                              5.
                           
                           
                              A C-vitamin-hiány ellensúlyozására szolgáló készítmény a kiskereskedelmi forgalom számára tabletta formában kerül kiszerelésre, az adagolásra és az összetételre vonatkozó utasításokkal együtt.
                              Minden egyes 750 grammos tabletta tartalmaz:
                              
                                          —
                                       
                                       
                                          500 mg aszkorbinsavat
                                       
                                    
                                          —
                                       
                                       
                                          250 mg csipkebogyóport, cellulózt, növényi sztearint, szilárd növényi olajokat, magnézium sztearátot, szilikon-dioxidot és proteintartalmú étkezési bevonóanyagot.
                                       
                                    
                        
               
                  3004 50 10
               
               
                  A besorolást a Kombinált Nómenklatúra 1. és 6. általános értelmezési szabálya, a 30. Árucsoportra vonatkozó kiegészítő megjegyzések 1. pontja, valamint a 3004, 3004 50 és 3004 50 10 KN-kód szövege határozza meg.
                  Lásd a 30. Árucsoportra vonatkozó Kombinált Nómenklatúra magyarázatát (lásd Általános megjegyzést).
                  A C-vitamin javasolt napi adagja (RDA) (60 mg) tekintetében mindegyik tabletta sokkal nagyobb mennyiségű C-vitamint tartalmaz (500 mg).
                  A 30. Árucsoportra vonatkozó Kiegészítő megjegyzések 1. pontjának összes feltétele teljesül, és a terméket gyógyszerként a 3004 vtsz. alá kell besorolni.